видове покриви?
какви са видовете покриви?
покриви от глинени керемиди
този вид покриви е най-популярният за българия в строителство на къщи през последните 100 години. глинените керемидите имат много дълъг живот и са сравнително евтини. глинената керемида е силно популярна и световен план, като историята им започва още в годините преди новата ера. произвеждат се от изцяло естествен материал – глина.
глинените керемиди са устойчиви на значителни температурни разлики и не абсорбират влага. през последните години глинените керемиди се произвеждат при високо-технологични условия и продължават да намират широко приложение. подходящи са само за наклонени покриви, тъй като за монтажа им се изисква минимум 15° наклон.
покриви от изкуствени керемиди (цигли)
изкуствените керемиди са наследник на глинените керемиди. от тях най-популярни за страната ни са така наречените цигли. произвеждат се предимно от цимент, пясък, вода и оцветители. има ги в разнообразни форми и размери, като специфичното за тях е, че придават на покриви класически вид (за разлика от битумните и металните покривни материали). ако изберете цигли за вашия покрив и той е подложен на нормални за страната климатични условия, покривът ще има нужда от ремонт или профилактика вероятно след около 40 години.
полимерни керемиди
полимерните керемиди са много близки до циментно-пясъчните, с основна разлика в това, че циментът като свързващо вещество е заменен от полимери. това е и причината полимерните керемиди да бъдат много по-леки от циментовите. голямо предимство на този вид покриви, че са ударо-устойчиви. чупене на полимерна керемида при транспортиране или падане от високо може да се случи изключително трудно. освен това, те имат почти 100 процентова хидроизолация и не подлежат на въздействие от микроорганизми.
битумни покриви
битумните материали са сред най-често използваните при изграждане или ремонт на покриви поради редица сериозни предимства. битумните покриви могат да бъдат от битумни керемиди, както и от битумни ленти. импрегнацията им е много силна, а хидроизолацията е най-важното качество за всеки покрив. монтажът е много лесен и може да се изпълни няколко различни начина, без специални инструменти, материали или умения. поради това им качество, те са най-честият избор за покриви със сложна геометрия. основният недостатък на битумните покриви е сравнително краткия им живот. реагират на температурни разлики като се свиват или разпускат, затова продължителността на живота им се влияе силно от температурните амплитуди. ако използвате ниско-качествен битумен материал за вашия покрив, твърде е възможно да се наложи ремонт само след 3-4 години.
каменни покриви
камъкът е широко-популярен покривен материал още от древни времена. използват се плоски каменни плочи, които обикновено се добиват от речни корита и се шлифоват допълнително. каменният покрив е най-тежкият вид, затова изисква и най-здрава покривна конструкция. от друга страна, този му недостатък е същевременно и предимство, тъй като здравината му го прави устойчив на всякакви условия и дълголетен. каменният покрив се монтира малко по-трудно в сравнение с останалите видове, но придава на постройката неповторим чар.
метални покриви
през последните години широко приложение в строителството намират и металните покриви. в повечето случаи те представляват ламаринени плоскости, както и ламаринени или стоманени керемиди. този ти покриви имат няколко сериозни предимства – почти вечен живот и лесен монтаж при всякакви наклони (включително и за плоски покриви). други по-незначителни техни предимства са, че са леки, устойчиви на пожар и дават сравнително добра енергийна ефективност.